CELEX: C2004/156/11
Language: fi
Date: 2004-06-12 00:00:00
Title: Asia C-178/04: Bundesverwaltungsgerichtin 28.1.2004 tekemällään päätöksellä esittämä ennakkoratkaisupyyntö asiassa asianajaja, professori Franz Marhold vastaan Baden-Württembergin osavaltio

12.6.2004   
            
            
               FI
            
            
               Euroopan unionin virallinen lehti
            
            
               C 156/6
            
         Bundesverwaltungsgerichtin 28.1.2004 tekemällään päätöksellä esittämä ennakkoratkaisupyyntö asiassa asianajaja, professori Franz Marhold vastaan Baden-Württembergin osavaltio
   (Asia C-178/04)
   (2004/C 156/11)
   Bundesverwaltungsgericht on pyytänyt 28.1.2004 tekemällään päätöksellä, joka on saapunut yhteisöjen tuomioistuimeen 15.4.2004, Euroopan yhteisöjen tuomioistuimelta ennakkoratkaisua asiassa asianajaja, professori Franz Marhold vastaan Baden-Württembergin osavaltio seuraavaan kysymykseen:
   
      Katsotaanko EY 39 artiklan nojalla sellaisessa tapauksessa, kun EY:n jäsenvaltion kansalainen, joka oli professorina saksalaisessa yliopistossa virkasuhteessa erääseen Saksan osavaltioon ja sai tällä perusteella Gesetz über die Gewährung einer jährlichen Sonderzuwendungin (vuosittaisen erityisbonuksen myöntämistä koskeva laki) mukaisen erityisbonuksen, mutta joka hyväksyi ennen seuraavan vuoden maaliskuun 31. päivää kutsun toisen jäsenvaltion yliopistosta ja siirtyi julkisoikeudelliseen virkasuhteeseen tuohon jäsenvaltioon, SZuwG:n 3 §:n 5 momentin 1 kohta, jonka mukaan ennen maaliskuun 31. päivää eroava saa pitää erityisbonuksen vain silloin, kun uusi virkasuhde on Saksan oikeuden mukaan julkisoikeudellinen, yhteisön oikeuden vastaiseksi?